b"\n_START_ARTICLE_\nPedal (m\xc3\xbasica)\n_START_PARAGRAPH_\nPedal \xc3\xa9s una nota prolongada sobre la qual se succeeixen diferents acords. Habitualment es realitza en la veu m\xc3\xa9s greu, tot i que tamb\xc3\xa9 es pot donar en altres veus. Normalment, la nota pedal \xc3\xa9s la t\xc3\xb2nica o la dominant de la tonalitat en qu\xc3\xa8 es troba el fragment._NEWLINE_En una fuga, el pedal se sol utilitzar a l'\xc3\xbaltima part, anunciant la cad\xc3\xa8ncia final. L'origen del pedal es troba en el Bord\xc3\xb3 que utilitzen com a f\xc3\xb3rmula d'acompanyament d'alguns instruments populars, com la cornamusa o la viola de roda."